|  |  |  |  |  |
| --- | --- | --- | --- | --- |
| **RED.**  **BR.** | **PREDSTAVNIK ZAINTERESIRANE JAVNOSTI** | **PRIMJEDBA /KOMENTAR** | **STATUS ODGOVORA** | **OBRAZLOŽENJE** |
| 1. | LOKALNA GRUPA KARLOVAC, MOŽEMO! POLITIČKA PLATFORMA | 1. Predlaže se odgoda donošenja Odluke dok se ne donese dugoročna Strategija za upravljanje imovinom, po uzoru na Strategiju upravljanja državnom imovinom za razdoblje od 2019.-2025. (NN 96/2019) i na dobru praksu drugih gradova u RH te u skladu s preporukama iz Izvješća Državne revizije upravljanja i raspolaganja nekretninama jedinica lokalne i područne (regionalne) samouprave. 2. Predlaže se da uz Strategiju, do kraja 2020. donijeti Godišnji plan.   c) Predlagateljica smatra da bi Strategija  i Godišnji plan imale za cilj raspolaganje nekretninama uskladiti sa dugoročnim razvojim ciljevima Grada, što se ovom Odlukom ne može učiniti na primjeren način jer Odluka sadrži općenito formulirana načela u skladu s kojima bi se nekretninama trebalo upravljati i raspolagati.  d) Nužno je da Grad ima javno dostupan Registar nekretnina i druge imovine u vlasništvu Grada, ali i imovine kojima raspolaže.  e) Nisu propisani mehanizmi izvještavanja i odgovornosti za provođenje, odnosno neprovođenje Odluke.  f)Postoji previše dokumenata kojim se regulira pitanje upravljanja gradskih nekretnina što onemogućuje koherentno djelovanje, zbunjujuće je za građane i otvara mogućnost sukoba interpretacija i manipulacije. | Nije prihvaćeno  Nije prihvaćeno  Nije prihvaćeno  Nije prihvaćeno  Nije prihvaćeno  Nije prihvaćeno | a) Zaključkom Gradskog vijeća Grada Karlovca od 19.7.2007. (GGK 13/07) usvojen je Strateški plan upravljanja imovinom Grada Karlovca, kojim nije ograničeno vrijeme njegova važenja. S obzirom na protek vremena od usvajanja istog, u prijedlogu Izmjena i dopuna Proračuna za 2020. predviđena su sredstva za izradu nove Strategije upravljanja imovinom, koja će se donijeti za višegodišnje razdoblje i na temelju koje će se donositi Godišnji planovi.  b)Iako Grad Karlovac nije donio godišnji plan upravljanja i raspolaganja nekretninama za 2020. godinu u formi zasebnog općeg akta, Gradsko vijeće Grada Karlovca je radi ostvarenja strateških ciljeva usvojilo Program upravljanja imovinom u 2020. godini, kao sastavni dio Proračuna Grada Karlovca za 2020. godinu, a u kojem su navedene sve aktivnosti vezane za upravljanje imovinom, kao i previđena financijska sredstva za tu namjenu. U izvješćima gradonačelnika, koja se redovito podnose Gradskom vijeću i objavljuju na mrežnim stranicama Grada, navedeni su svi podaci o raspolaganju nekretninama.  c)Ovom Odlukom propisuju se isključivo ovlasti i postupanje tijela Grada Karlovca nadležnih za upravljanje i raspolaganje nekretninama u vlasništvu Grada ili nekretninama kojima Grad upravlja po posebnim propisima, a ne odnosi se na upravljanje pojedinim nekretninama, što će se biti utvrđeno godišnjim planovima upravljanja. Cilj donošenja nove Odluke je pravno preciznije i nomotehnički čišće regulirati upravljanje i raspolaganje nekretninama u vlasništvu Grada Karlovca, u skladu sa načelima učinkovitosti, odgovornosti, javnosti i predvidljivosti.  d) Grad Karlovac vodi Registar imovine koji se sastoji od popisa vlasničkih udjela (dionica i poslovnih udjela) u trgovačkim društvima i popisa nekretnina (građevinskog zemljišta, stambenih objekata, poslovnih prostora, sportskih objekata, domova, kulturnih objekata i spomenika, javnih prometnih površina, javnih zelenih površina, groblja i mrtvačnica, infrastrukturnih sustava, garaža, ostalih građevinskih objekata i mostova). Budući da isti sadrži veliki broj zaštićenih osobnih podataka (adresu, korisnika nekretnine i dr.), ne postoji zakonska osnova za javnu objavu istog.  Na temelju čl. 4. Zakona o Središnjem registru državne imovine (NN 112/18) jedinice lokalne samuprave su obveznici dostave i unosa podataka u Središnji registar državne imovine. Stupanjem na snagu Uredbe o Središnjem registru državne imovine (NN 3/20) prestala je važiti Uredba o registru državne imovine (NN 55/11), ali još nije donesen Pravilnik o tehničkoj strukturi podataka i načinu upravljanja Središnjim registrom. S obzirom da još nisu doneseni provedbeni akti, koji bi propisivali koji će se podaci unositi i objavljivati, niti su osigurani tehnički uvjeti, trenutno ne postoji mogućnost unosa i javne objave podataka.  e)Odlukom je predviđeno da stručne i administrativne poslove u vezi s raspolaganjem nekretninama u vlasništvu Grada obavlja upravni odjel Grada nadležan za imovinsko pravne poslove i upravljanje imovinom. Također su utvrđene ovlasti Gradonačelnika, Gradskog vijeća, Povjerenstva za raspolaganje zemljištem i Povjerenstva za raspolaganje stanovima. Internim procedurama i pravilnicima regulirani su pojedini postupci i odgovornosti službenika za njihovo provođenje.  f) Sukladno preporukama Državnog ureda za reviziju, predloženom Odlukom su utvrđeni uvjeti, ovlasti, procedure i kriteriji za sve oblike upravljanja i raspolaganja imovinom, osobito postupke koji do sada nisu bili zasebno normirani (razvrgnuće suvlasničke zajednice nekretnina, zamjena nekretnina, stjecanje nekretnina za korist Grada, darovanje nekretnina, osnivanje stvarnih služnosti na nekretninama, dodjela na uporabu nekretnine, zakup zemljišta te posebne odredbe o upravljanju kulturnim dobrom). S obzirom na složenost i opsežnost materije i različitu pravnu osnovu, odnosno specijalne propise (npr. Zakon o zakupu i kupoprodaji poslovnih prostora, Zakon o najmu stanova, Zakon o sportu i dr.), nije svrsishodno u istom općem aktu regulirati pitanje upravljanja i raspolaganja svih nekretnina u vlasništvu Grada. Upravo radi ostvarenja načela javnosti, načela predvidljivosti i učinkovitosti, te u skladu s praksom većine gradova, potrebno je normiranje pojedinih oblika upravljanja i raspolaganja imovinom u zasebnim općim aktima. |
|  |  | a)Ako se ne uvaži prijedlog za odgodu donošenja Odluke, predlaže se da se nakon čl. 2. uvrsti čl. 3. koji će glasiti:  ‘’Gradonačelnik, Gradsko vijeće i tijela koji oni imenuju upravljaju i raspolažu nekretninama u vlasništvu Grada Karlovca i tuđim nekretninama dobivenim na korištenje u skladu sa Strategijom za upravljanje imovinom Grada te Godišnjim planom za raspolaganje imovinom.  Strategiju raspolaganja imovinom Grada donosi Gradsko vijeće u skladu sa Strategijom razvoja Grada Karlovca u tekućoj godini do 31.12., a za razdoblje od 5 godina ili za razdoblje za koje je donesena i Strategija razvoja Grada. Godišnji plan, na prijedlog gradonačelnika, donosi Gradsko vijeće, do 31.12. tekuće godine za sljedeću godinu.  Gradonačelnik podnosi Gradskom vijeću Izvješće o provedbi Godišnjeg plana za prethodnu godinu, najkasnije šest mjeseci u tekućoj kalendarskoj godini.  Strategija, Godišnji plan i izvješće o provedbi Godišnjeg plana objavljuju se na mrežnim stranicama Grada.  b) Predlaže uvrstiti novi čl. 4. koji će glasiti:  ‘’Grad Karlovac vodi javni Registar imovine koji je dostupan na mrežnim stranicama Grada.  U Registar imovine vodi se evidencija o stanju imovine (uključujući i nekretnine) u vlasništvu Grada.’’  c)Predlaže se promjena broja članaka.  d)Predlaže se u čl. 8. dodati st.5) i 6) koji glase:  ‘’Povjerenstvo za raspolaganje zemljištem i Povjerenstvo za raspolaganje stanovima odluke donose većinskim glasanjem.  6) Povjerenstvo za raspolaganje zemljištem i Povjerenstvo za raspolaganje stanovima vode službene zapisnike svojih sastanaka.’’ | Djelomično prihvaćeno  Nije prihvaćeno  Nije prihvaćeno    Prihvaćeno | 1. U konačnom prijedlogu akta u čl. 3 dodani su stavci 4) do 6)   b)Obrazloženje ranije pod d).  d)U konačnom prijedlogu akta u čl. 8) dodan je stavak 5) |